EN DOKUMENTARSERIE FRA NETFLIX
I deres sydafrikanske hjem
er Kaya og hendes brødre ikke bekymrede for noget som helst.
Takket være deres mors uselviske engagement
vokser de hurtigt.
Men stakkels Kaya kæmper for at få lidt at drikke,
da hendes stærkere brødre drikker det hele.
Og nu er hendes mor ved at løbe tør får mælk.
Efter fem dage uden et måltid må hun gøre, hvad ingen mor vil.
Lade sine unger være alene for at finde mad.
Halvdelen af alle løveunger når aldrig deres første fødselsdag.
Risikoen kunne ikke være højere.
For vilde dyreunger
er det, at være alene hjemme,
en af de mest skræmmende udfordringer.
ALENE HJEMME
NAMIBIA SKELETKYSTEN
På denne udsatte og golde kyst
er det svært at finde ly.
For baby Tabo er denne ørken et hårdt sted at vokse op.
Når der er sandstorm, forholder alle i kolonien sig i ro.
Tre uger gamle Tabo og hans mor
kan ikke gøre andet end at vente.
Endelig…
…lidt fred.
Tabo vil bare have sin mor.
Hun er hele hans verden.
Og hans eneste beskytter.
Men han kan ikke slappe for meget af.
Tabo vokser hurtigt, og for at følge med behovene
skal hans mor bruge længere tid i havet i søgen efter mad.
Han vil med hende,
men hans pels er ikke vandtæt før om ti uger.
Det er ikke klogt at følge efter.
Hans pels er nu faretruende gennemblødt.
Han er i fare for at drukne.
Hans mor kommer til undsætning,
men hun kan ikke blive hos ham.
Han er udmattet, men i sikkerhed.
Havet er forbudt område indtil videre.
Afskåret fra sin mor
må han passe sig selv i en hel uge.
Uden en familie, der kan trøste ham,
er han helt alene.
SYDAFRIKA MPUMALANGA
Kaya og hendes brødre er gemt i sikkerhed, hvor deres mor efterlod dem.
Et lille klippefremspring giver dem det perfekte skjulested.
Og legeplads.
Men ungerne keder sig efter kun én nat alene.
Kayas eventyrlystne brødre bliver ikke hængende.
De efterforsker hver eneste centimeter af deres klippefyldte hjem.
Men lille Kaya mangler styrken til at slutte sig til dem.
Så længe ungerne er sammen nær hulen, er de i sikkerhed.
Kayas brødre løber om hjørner med hende.
Men det er ikke bare for sjov. De udvikler deres jagtevner.
Kaya foretrækker at holde øje med sine brødre fra sidelinjen.
En god jæger skal lære at vælge sit mål…
…snige sig stille ind…
…og angribe, når tiden er inde.
Det er tidlig, men med nok øvelse
vil de en dag være klar til at overmande en bøffel.
Men hvis Kaya ikke kommer i gang, vil hun aldrig mestre jagten.
Og nu fører hendes brødres overmod dem væk fra den sikre hule.
Kaya kan vælge at blive hjemme alene…
…eller følge sine brødre.
Hun træffer sit valg.
Men det er en dårlig beslutning.
Nu er de langt fra hulen,
og hendes egenrådige brødre har bragt dem i fare.
De er vandret lige ind i en mægtig hanleopard.
Leoparder hader løver.
Hvis han ser ungerne, dræber han dem.
Instinktivt ved de, at de skal gemme sig.
De er heldige.
Han har for travlt med at markere sit territorium.
Det var tæt på, men han kommer tilbage.
Det har også en anden konsekvens for ungerne at forlade hulen.
De er faret vild.
De har desperat brug for deres mor.
Uden hende må de overnatte alene.
Ude i det fri og ubeskyttet.
Mens natten medfører farer for nogle unger…
…er mørket det perfekte dække for andre.
Under måneskinnet på savannen
skjuler et termitbo et meget specielt væsens underjordiske hjem.
Meget sky og et af verdens mest smuglede dyr.
Så meget, at forskere holder øje med hvert eneste, de finder.
Denne dyrebare nye tilføjelse, der rider på sin mors ryg,
er en Temmincks skældyrsunge.
Otte uger gamle Matengu og hans mor er på en vigtig mission
for at finde et nyt hjem.
Hans mor holder ham tæt ved sig, så han ikke stikker af.
Hun flytter ham næsten hver nat for at holde ham skjult.
Og med god grund.
På trods af hans beskyttende skæl
er unge som Matengu et nemt bytte for hyæner og leoparder.
Hans mor graver ikke deres huler.
I stedet er hun en mester i at besætte ledige hjem.
Men det er lettere sagt end gjort at finde en tom hule.
Det er ikke så tiltalende at dele med et stikkende pindsvin.
Måske er det klogt at lede efter en anden.
Nej. Allerede optaget.
Endelig.
Matengus mor har fundet det perfekte sted at hvile i.
Hvis han kan modstå sin trang til at stikke af.
Tilbage på den namibiske kyst
har Tabo tilbragt de sidste 24 timer alene hjemme,
og han savner stadig sin mor.
Han er et let mål alene på stranden.
Det kunne redde hans liv at få en ven.
Han kan ikke finde tryghed hos andre mødre.
Men han er ikke den eneste unge, der er her alene.
Disse unger danner en crèche for at være i sikkerhed,
og Tabos bedste chance for at overleve er at slutte sig til dem.
Men først skal han overtale dem.
Adgangskravene ser ud til at være hårdere, end han forventede.
Men Tabo står fast og vinder sin plads i vuggestuen.
Han har fundet en kammerat.
Det begynder at se godt ud for Tabo.
Eller det gjorde det.
Midt i al glæden er disse nye venner smuttet væk
fra gruppens beskyttelse.
Og de har tiltrukket sig opmærksomhed.
Skaberaksjakaler er kommet for at snuppe en lækker sælunge.
Disse unger har deres mødre som opbakning.
Tabo og hans legekammerats bedste chance er
at komme tilbage i deres crèche og forsvinde i mængden.
Han har mistet sin ven.
Tabo er alene, og ingen kan hjælpe ham nu.
Tapre Tabo fandt modet til at redde sit eget liv.
I så ung en alder har denne lille unge bestået sin første overlevelsestest.
I løbet af de næste 12 måneder skal Tabo lære mange flere lektioner
for at forberede ham på livet i havet.
Men han har allerede vist, at han har den kampånd, han skal bruge
for at overvinde livets udfordringer.
Længere inde i landet
har Matengu og hans mor tilbragt det meste af dagen under jorden.
Matengu gider ikke sove mere, han er sulten og ved at blive rastløs.
Han går glip af noget.
Verden over jorden er fuld af aktivitet.
Jordegernene nyder deres middag…
…mens de holder udkig efter uønskede gæster.
Men denne brune hyæne er ikke interesseret i egern.
Hun har fået færten af skældyr,
og lugten har bragt hende til denne hule.
Mens hans mor sover,
sniger Matengu sig ud for at få sin første smagsprøve på friheden.
Men denne hyæne har ikke heldet med sig.
Hun er ved den forkerte hule.
Det var godt, at Matengus kloge mor skiftede hule i aftes
og flyttede ham langt væk fra faren.
Nu går han ud for første gang på egen hånd,
og han er spændt på at udforske den vilde natur.
Som alle andre skældyr har Matengu dårligt syn.
Men han kompenserer for det med en imponerende lugtesans.
Og det tager ham ikke lang tid at snuse sig frem til sin yndlingsmad.
Myrer.
Matengu er udstyret med et perfekt redskab til at få fat på dem.
En lang, klistret tunge.
Den er så lang som halvdelen af hans krop,
og han kan suge 1.000 myrer op i et enkelt måltid.
Ved at gå ud alene
har Matengu fået sit første måltid uden mor.
Det er en lille milepæl,
men et stort skridt mod uafhængighed for denne meget specielle unge.
Det er daggry i Sydafrika.
De græssende dyr på savannen får mest ud af den kølige morgenluft.
Men de er ikke alene.
Kayas mor forbereder et baghold.
Hendes unger håber på, at hun dræber noget.
Uden hendes flok som hjælp kræver det al hendes fokus.
Hun skal inden for rækkevidde.
Det er svært at jage alene…
…og hendes anstrengelser bliver ikke belønnet.
Nu skal hun vende tomhændet hjem til sine babyer.
Tilbage ved hulen fornemmer hun, at der er noget galt.
Ungerne er ingen steder at se.
Og der er en stærk lugt af leopard i området.
Hendes kald bliver mere og mere urolige.
Efter at have overlevet natten alene i krattet
er brødrene lykkelige for at se deres mor.
Men Kaya er ikke sammen med dem.
Hendes mor er desperat for at finde sin eneste datter.
Alene og fortabt i vildmarken.
Kaya må finde sin familie,
før mørkets frembrud bringer nye farer.
Tekster af: Martin Larsen